Toshkentda piyodalar svetoforlari taymerlar bilan ta’minlanadi

Toshkentda hokim vazifasini bajaruvchi Jahongir Ortiqxo‘jayev tomonidan piyodalar svetoforlarini teskari sanoq taymeriga ega svetoforlarga almashtirish loyihasi boshlandi. Dastlabki oltita svetofor 24 may kuni poytaxt markazidagi Zarafshon va Matbuotchilar ko‘chalari kesishmasiga o‘rnatildi.Yangilikni joriy etishdan ko‘zlangan maqsad — yo‘llarni birinchi navbatda piyodalar uchun qulay va xavfsiz qilishdan iborat, dedi shahar hokimiyati vakili «Gazeta.uz"ga. Yangi svetoforlar birinchi navbatda piyodalar oqimi katta bo‘lgan joylar hamda ko‘chalarning tirband va xavfli qismlariga o‘rnatiladi.
«Svetoforlar birinchi navbatda almashtiriladigan joylar ro‘yxati tuzildi va u to‘ldiriladi. Birinchi bosqichda mahalliy ishlab chiqaruvchilardan 400 ta yorug‘lik diodli svetofor sotib olish rejalashtirilgan. Avtomobillar uchun vaqt ko‘rsatkichli svetoforlarni o‘rnatish rejalashtirilayotgani yo‘q», — dedi poytaxt ma’muriyati vakili.
Toshkent hokimiyati va IIBB YHXB shahar aholisining piyodalar svetoforlarini almashtirish haqidagi takliflarini qarshi oladi. Siz aynan qayerga taymerli svetofor o‘rnatish kerak, deb hisoblasangiz, nima uchun aynan o‘sha yerga zarurligi sababini (masalan: maktab, bog‘cha, bozor, odamlarning katta oqimi vahokazo) ko‘rsatgan holda izoh qoldirishingiz mumkin.